钦定古今图书集成/明伦汇编/氏族典/第385卷 > 李育德
## 钦定古今图书集成/明伦汇编/氏族典/第385卷 > 李育德

按《唐书李育德传》：“育德，赵州人。祖谔，仕隋通州刺史，
为名臣。天下乱，乃私婴武陟自保，人多从之，遂为长。
隋亡，与柳燮等归李密。密为王世充所破，以郡来降，
即拜陟州刺史。兄厚德拜殷州刺史。厚德省亲，留育
德以守，引兵拔贼河内堡三十一所。世充怒，悉锐士
攻之，城陷，犹力战，与三弟皆殁。”